CELEX: 32022D0154
Language: ro
Date: 2022-02-03 00:00:00
Title: Decizia (PESC) 2022/154 a Consiliului din 3 februarie 2022 de modificare a Deciziei 2011/72/PESC privind măsuri restrictive îndreptate împotriva anumitor persoane și entități având în vedere situația din Tunisia

4.2.2022   
               
               
                  RO
               
               
                  Jurnalul Oficial al Uniunii Europene
               
               
                  L 25/18
               
            
         DECIZIA (PESC) 2022/154 A CONSILIULUI
         din 3 februarie 2022
         de modificare a Deciziei 2011/72/PESC privind măsuri restrictive îndreptate împotriva anumitor persoane și entități având în vedere situația din Tunisia
         CONSILIUL UNIUNII EUROPENE,
         având în vedere Tratatul privind Uniunea Europeană, în special articolul 29,
         având în vedere propunerea Înaltului Reprezentant al Uniunii pentru afaceri externe și politica de securitate,
         întrucât:
         
                     (1)
                  
                  
                     La 31 ianuarie 2011, Consiliul a adoptat Decizia 2011/72/PESC (1).
                  
               
                     (2)
                  
                  
                     Pe baza unei reexaminări a Deciziei 2011/72/PESC, este necesar să se stabilească condițiile în care poate continua înghețarea fondurilor unei persoane decedate.
                  
               
                     (3)
                  
                  
                     Prin urmare, Decizia 2011/72/PESC ar trebui să fie modificată în consecință,
                  
               ADOPTĂ PREZENTA DECIZIE:
         
            Articolul 1
            La articolul 1 din Decizia 2011/72/PESC se introduc următoarele alineate:
            
               
                  „(2a)   Fără a aduce atingere articolului 5, în cazul decesului unei persoane care figurează pe lista din anexă:
                  
                              (a)
                           
                           
                              în cazul în care a fost pronunțată o condamnare penală pentru deturnare de fonduri publice împotriva persoanei respective înainte de decesul acesteia, fondurile și resursele economice care au aparținut persoanei respective sau care erau deținute, păstrate sau controlate de aceasta continuă să fie înghețate până la executarea hotărârilor judecătorești privind recuperarea fondurilor de stat deturnate și plata amenzilor;
                           
                        
                              (b)
                           
                           
                              în cazul în care nu a fost pronunțată nicio astfel de condamnare penală împotriva persoanei respective înainte de decesul acesteia, fondurile și resursele economice care aparțineau persoanei respective sau erau deținute, păstrate ori controlate de aceasta continuă să fie înghețate pentru o perioadă rezonabilă, sub rezerva alineatului (4). În cazul în care, în acest termen, se introduce o acțiune civilă sau administrativă pentru recuperarea fondurilor de stat deturnate, fondurile și resursele economice care aparțineau persoanei respective sau erau deținute, păstrate ori controlate de aceasta rămân înghețate până la respingerea acțiunii sau, în cazul în care este admisă, până la executarea hotărârii judecătorești privind recuperarea fondurilor deturnate.
                           
                        
               
                  (2b)   Consiliul modifică lista din anexă, după caz, atunci când constată că nu mai sunt îndeplinite condițiile prevăzute la alineatul (2a) pentru menținerea măsurii de înghețare a fondurilor și a resurselor economice care aparțineau persoanei decedate sau care erau deținute, păstrate ori controlate de aceasta.”
               
            
         
         
            Articolul 2
            Prezenta decizie intră în vigoare în ziua următoare datei publicării în Jurnalul Oficial al Uniunii Europene.
         
         
            Adoptată la Bruxelles, 3 februarie 2022.
            
               
                  Pentru Consiliu
               
               
                  Președintele
               
               J.-Y. LE DRIAN
            
         
         
            (1)  Decizia 2011/72/PESC a Consiliului din 31 ianuarie 2011 privind măsuri restrictive îndreptate împotriva anumitor persoane și entități având în vedere situația din Tunisia (JO L 28, 2.2.2011, p. 62).